Αντεμίρ Μάρκες ντε Μενέζες

Ο **Αντεμίρ Μάρκες ντε Μενέζες** (*Ademir Marques de Menezes*, 8 Νοεμβρίου 1922 – 11 Μαΐου 1996) ήταν Βραζιλιάνος διεθνής ποδοσφαιριστής, ο οποίος αγωνιζόταν ως κεντρικός επιθετικός. Θεωρείται ως ένας από τους καλύτερους στη θέση του στην εποχή του καθώς και στην ιστορία της εθνικής ομάδας της Βραζιλίας. Λόγω του μεγάλου σαγονιού του ήταν γνωστός με το προσωνύμιο *Queixada* (μετάφραση: το σαγόνι).

## Βιογραφία

Ξεκίνησε ακολουθώντας επαγγελματικό μονοπάτι στην ιατρική προτού γίνει επαγγελματίας ποδοσφαιριστής με την περιφερειακή δύναμη Σπορτ Ρεσίφε το 1941 και σημείωσε 11 γκολ για να τους δώσει τον τίτλο του πρωταθλήματος στην πρώτη του αγωνιστική περίοδο. Ο καταλύτης στη μετεγκατάστασή του στο Ρίο ντε Τζανέιρο ήταν, ωστόσο, η εντυπωσιακή του απόδοση ενάντια στους επίδοξους εργοδότες του σε ένα φιλικό του 1942, ένα χατ τρικ του Αντεμίρ με το οποίο νίκησε τη Βάσκο ντα Γκάμα με 4–3.

Ξεχώρισε αμέσως στη νέα του ομάδα: ήταν γοητευτικός, είχε σγουρά μαλλιά και είχε λεπτό μουστάκι. Ήταν γρήγορος και δυνατός επιθετικός, καθώς και αμφιδέξιος. Αυτά τα γνωρίσματα βοήθησαν τη Βάσκο να τερματίσει με εννέα χρόνια αναμονής νικήτρια στο πρωτάθλημα Καριόκα το 1945. Αγωνίστηκε στη Βάσκο από το 1942 μέχρι το 1945 και από το 1948 μέχρι το 1956 και ήταν ο κορυφαίος σκόρερ στην ιστορία του συλλόγου με 301 τέρματα σε 429 αγώνες συνολικά διατηρώντας αυτό τον τίτλο μέχρι τη δεκαετία του 1980.

Με τη Βάσκο κέρδισε το σημαντικότερο τίτλο σε επίπεδα συλλόγων της σταδιοδρομίας του, το Κύπελλο Συλλόγων Νότιας Αμερικής το 1948 (κύπελλο αντίστοιχο του Κόπα Λιμπερταδόρες) εναντίον της Ρίβερ Πλέιτ του Χοσέ Μανουέλ Μορένο και του Αλφρέδο Ντι Στέφανο. Στο ενδιάμεσο της καριέρας του στη Βάσκο, που στη δεύτερη περίοδο ήταν στην καλύτερη εποχή της ιστορίας της, αγωνίστηκε με τη Φλουμινένσε.

Είναι περισσότερο γνωστός για τα κατορθώματά του στο Παγκοσμίου Κύπελλο του 1950, το οποίο διεξήχθη στη Βραζιλία, με την εθνική του όμως να μην κατακτά το τρόπαιο στο τότε νέο και μεγαλύτερο γήπεδο του κόσμου, το θρυλικό Μαρακανά.
Παίζοντας μαζί με τους Ζιζίνιο και Ζαΐρ, κέρδισε το Χρυσό Παπούτσι ως κορυφαίος σκόρερ στη διοργάνωση. Σημείωσε τέσσερα τέρματα στον αγώνα απέναντι στη Σουηδία που έληξε με 7–1. Στον ιστορικό αγώνα με αντίπαλο την Ουρουγουάη, που με το σύστημα της τότε διοργάνωσης ήταν σαν τελικός, δεν σημείωσε γκολ αλλά έδωσε την ασίστ για το μοναδικό τέρμα της *σελεσάο* που άνοιξε το σκορ στη συνάντηση, αλλά τελικά έχασε με 2–1 και το τρόπαιο μπροστά σε 200.000 οπαδούς της. Σημείωσε 9 τέρματα που ήταν η καλύτερη επίδοση μέχρι τότε. Στα τελευταία λεπτά, η Βραζιλία λίγο έλειψε να φτάσει στην ισοπαλία μετά από κεφάλια του, που όμως αποκρούστηκε από τον καλύτερο τερματοφύλακα της διοργάνωσης Ρόκε Μάσπολι. Τα 9 τέρματα είναι ο μεγαλύτερος αριθμός που έχει σημειωθεί από Βραζιλιάνο παίκτη σε μία διοργάνωση Παγκοσμίου Κυπέλλου. Ήταν ο πρώτος ποδοσφαιριστής που σημείωσε γκολ στο Μαρακανά, στον αγώνα της πρεμιέρας με αντίπαλο το Μεξικό (4–0) στις 24 Ιουνίου 1950.

Ο Αντεμίρ συμμετείχε επίσης στα Κόπα Αμέρικα του 1945, 1946, 1949 και 1953, σημειώνοντας χατ-τρικ στον τελικό του 1949 εναντίον της Παραγουάης. Ήταν ο πρώτος από τους έξι μόνο ποδοσφαιριστές στην ιστορία  που σημείωσαν χατ-τρικ σε τελικούς μεγάλης διεθνούς διοργάνωσης (Παγκόσμιο Κύπελλο Ποδοσφαίρου, Ηπειρωτικά Πρωταθλήματα). Αναδείχθηκε καλύτερος παίκτης της διοργάνωσης και η εθνική του κατέκτησε το τρόπαιο για πρώτη φορά μετά το 1922. Στις άλλες συμμετοχές του έφτασε μέχρι τον τελικό χωρίς επιτυχία. Είναι ένατος σκόρερ στην ιστορία του θεσμού με 13 τέρματα. Σε 39 διεθνείς συμμετοχές σημείωσε 32 τέρματα, επίδοση που ήταν τότε ρεκόρ για τη ζώνη ΚΟΝΜΕΜΠΟΛ και τελικώς καταρρίφθηκε από τον Πελέ.

Κατά τη διάρκεια της σταδιοδρομίας του, εκτιμάται ότι σημείωσε περισσότερα από 527 τέρματα σε όλους τους αγώνες, από τα οποία 368 σε επίσημους. Ένα χάλκινο άγαλμά του βρίσκεται μπροστά από την έδρα της ομάδας της Ρεσίφε.

## Τίτλοι και διακρίσεις
**Σπορτ Κλουμπ ντο Ρεσίφε**
* Καμπεονάτο Περναμπουκάνο (3) : 1939, 1940, 1941
**Βάσκο ντα Γκάμα**
* Καμπεονάτο Καριόκα (4) : 1945, 1949, 1950 και 1952
* Κύπελλο Συλλόγων Νότιας Αμερικής : 1948
* Πρωταθλητής Lightning Tournament : 1944
* Δημοτικό Τουρνουά (2) : 1944 και 1945
**Φλουμινένσε **
* Πρωτάθλημα Καριόκα : 1946
* Κρατικό πρωτάθλημα της Βραζιλίας (2) : 1943, 1944
**Εθνική Βραζιλίας**
* Πρωτάθλημα ποδοσφαίρου της Νότιας Αμερικής (Κόπα Αμέρικα) : 1949
* Παναμερικανικό πρωτάθλημα ποδοσφαίρου (Κόπα Αμέρικα) : 1952
* Κύπελλο Ρόκα : 1945
* Κύπελλο Οσβάλντο-Κρουζ : 1950
* Κύπελλο Ρίο Μπράνκο (2) : 1947, 1950
**Ατομικές διακρίσεις**
* Κορυφαίος σκόρερ του Παγκοσμίου Κυπέλλου : 1950
* Κορυφαίος σκόρερ Καμπεονάτο Περναμπουκάνο : 1941 - 11 γκολ
* Κορυφαίος σκόρερ στο Πρωτάθλημα Ποδοσφαίρου Καριόκα του 1949 - 31 γκολ
* Κορυφαίος σκόρερ του πρωταθλήματος Καριόκα 1950 - 25 γκολ
* Κορυφαίος σκόρερ στο τουρνουά Ρίο - Σάο Πάολο του 1951 - 9 γκολ
* Καλύτερος ποδοσφαιριστής στο πρωτάθλημα της Νότιας Αμερικής (Κόπα Αμέρικα) : 1949
* Καλύτερη ομάδα Παγκοσμίου Κυπέλλου : 1950
* Ψηφίστηκε 68ος καλύτερος ποδοσφαιριστής του 20ού αιώνα από το *Revista Placar* : 1999
* IFFHS : 44ος καλύτερος Νοτιοαμερικανός ποδοσφαιριστής του 20ού αιώνα 
* IFFHS : 18ος καλύτερος Βραζιλιάνος ποδοσφαιριστής του 20ού αιώνα 
* *World Soccer* περιοδικό : Στους 100 καλύτερους ποδοσφαιριστές του 20ού αιώνα

## Παραπομπές


## Εξωτερικοί σύνδεσμοι
 
* 

 

Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Σπορτ Κλουμπ ντο Ρεσίφε
Κατηγορία:Ποδοσφαιριστές ΚΡ Βάσκο ντα Γκάμα
Κατηγορία:Ποδοσφαιριστές Φλουμινένσε Φούτμπολ Κλαμπ
Κατηγορία:Ποδοσφαιριστές Παγκοσμίου Κυπέλλου 1950
Κατηγορία:Παίκτες νικητές Κόπα Αμέρικα